100 



tilvejebrinses en delvis Forbindelse af Nettene , og Maalingerne 

 i denne Egn ere derfor paa bedste Maade supplerede med 

 astronomiske Observationer og Pejlinger. 



Paa den Side 119 meddelte Liste over Positioner af en Del 

 Steder ere de benyttede Stationer betegnede ved Л , hvorhos 

 ligeledes Højderne for dem ere angivne. 



Der staaer nu kun tilbage at omtale Ruinerne i Clodthaabs- 

 Fjordens Distrikt, idet vi paa vor Rejse her havde Lejlighed til 

 nærmere at undersøge enkelte af dem. 



Den meget korte Tid , som stod til Expeditionens Raadig- 

 hed, samt dens andre Formaal umuliggjorde en systematisk 

 Undersøgelse af disse Forhold; thi det vilde koste megen Tid 

 og en ret betydelig Arbejdsstyrke at kaartlægge, udgrave og 

 nøjagtig undersøge de talrige nordiske Ruiner i dette Distrikt. 

 Da det imidlertid er usandsynligt, at der i en nær Fremtid vil 

 blive udsendt nogen Expedition med dette Formaal for Øje, 

 har jeg anseet det for rettest paa dette Sted at give en samlet 

 Oversigt over alle de hidtil kjendte Ruiner og andre Fortids- 

 Levninger fra Nordboernes tidligste Bebyggelse i denne Egn, 

 saameget mere som de fleste af dem ere saa ubetydelige, at 

 de maaske i en ikke fjern Fremtid ville være helt forsvundne. 



I "Grønlands historiske Mindesmærker», 3die Bind (1845) 

 findes under Artiklen « Antiquarisk Chorographie af Grønland» 

 allerede en samlet Oversigt over de da kjendte Ruiner i Godt- 

 haabs- Distriktet; men dels er den meget mangelfuld, dels er 

 det Kaart over Godthaabs - Fjorden , som ledsager Bogen, og 

 paa hvilket Ruinerne ere aflagte, saa langt fra stemmende med 

 Virkeligheden, at det er i høj Grad vildledende istedetfor vej- 

 ledende. 



Skjøndt den omstaaende Fortegnelse og de ledsagende Be- 

 mærkninger, som sagt, ikke kunne gjøre Fordring paa at være 



